جابز جئن قسه دیاری وا مایکل دل، سردیوونیار شرکت دل داشت. ای جمجال د گاتی شرو بی که جابز د دل سی راس کردن «جعوه یا قئوه یی بی یه که دشو نودیاری بوئه» انتقات کرد. د اکتور ۱۹۹۷ د یه گل نشسجا گارتنر، د گاتی که د مایکل دل پرسایشت بی که ار د شرکت انجومیاری اپل که د او گات حال و بار خوئی ناشت وه جا جابز که سردیوونیار بی وه چی می کرد؟ وه د جواو گوت که: «در شرکت نه حره می گرتم و پیل بهرکنون داریار شرکت نه می دئم وشو.» د سال ۲۰۰۶ زایشتی جابز د گاتی که ارزایشت بازار شرکت اپل د شرکت دل رئت واروتر، وا یه گل انجومانامه سی همه کارمنیا اپل نیسن: اوضا نشو میه که مایکل دل نهاگو خوئی. د پابه دونسمنیا ایسنی بازار بورس، ازایشت بهرکنون اپل د شرکت دل بیشتر بیه. الوت بهرکنون میره وه هار و وارو و شایت شو صو چیایی آلشتیاری داشتوئن که مه ایسه فکر کردم که ای چی واس گوته بوئه. استیو جابز همیشه حس می‌کرد که اریک اشمیت (که د گات گپ کلونکاری آی فون و آی پد، سردیوونیار گوگل و اندوم هیئت دیوونداری اپل بی) و لری پیج و سرگئی برین (ره وندیاریا گوگل که جابز نه مئلم خوشو می دونسن) د وه خیانت کردنه. ای حس د گاتی بیشتر بی که راوط کاریاری اندروید، خصوصیات فره تره نه د آی او اس می گرت. د ویر و باور جابز، اچ‌ پی سی یه گات فره دراز، نشو دیارکن دره سیلیکون بی. جابز نها د خوشالی کردن یه پاره یی د پیروزی آی پد ری وه ری اچ پی وا نارائتی گوت که:«هیولت و پاکارد یه گل شرکت گپ ره وندیاری کردن، ونو تئ خوشو می گوتن که شرکت نه دئنه وه آئمیا کاربلل. ولی اچ پی ایسه واجگو بیه و یه انو ناکه.»